ರಾಧೆ

ರಾಧೆ (ಸಂಸ್ಕೃತ: राधा)ಮಹಾಲಕ್ಷ್ಮಿ ದೇವೆರೆನ ಅವತಾರೊ. ರಾಧೆನ್ ರಾಧಿಕಾ ಪಂದ್ಲಾ ಲೆಪ್ಪುವೆರ್. ಹಿಂದೂ ದೇವತೆ ಆಯಿನ ರಾಧೆ ಕೃಷ್ಣ ದೇವೆರೆನ ಪ್ರೇಯಸಿ. ರಾಧೆ ಪ್ರೀತಿ, ಸಹಾನುಭೂತಿ ಬುಕ್ಕೊ ಭಕ್ತಿದ ದೇವತೆ. ರಾಧೆ, ಕೃಷ್ಣನ ಸ್ವರ್ಗೀಯ ವಾಸಸ್ತಾನವಾಯಿನ ಗೋಲೋಕೊಡ್ ಇಪ್ಪುನ ಕೃಷ್ಣನ ಸ್ತ್ರೀ ಪ್ರತಿರೂಪ ಬುಕ್ಕೊ ಕೃಷ್ಣನ ಆಂತರಿಕ ಶಕ್ತಿ (ಹ್ಲಾದಿನಿ ಶಕ್ತಿ) ಪಂದ್ ಪುರಾಣೊ ಪನ್ಪುಂಡು. ರಾಧೆ ಕೃಷ್ಣನ ಮಾಂತ ಅವತಾರೊಲೆಡ್ ಇತ್ತೆರ್ ಪನ್ಪಿನ ನಂಬುಗೆ ಉಂಡು. ರಾಧೆನ್ ವಲ್ಲಭ ಬುಕ್ಕೊ ಹರಿದಾಸಿ ಸಂಪ್ರದಾಯೊಡ್ ಮುಕ್ಯ ದೇವತೆಯಾದ್ ಆರಾದನೆ ಮಲ್ಪುವೆರ್.
ನಿಂಬಾರ್ಕ ಸಂಪ್ರದಾಯ, ಪುಷ್ಟಿಮಾರ್ಗ್, ಮಹಾನಾಂ ಸಂಪ್ರದಾಯ, ಸ್ವಾಮಿನಾರಾಯಣ ಸಂಪ್ರದಾಯ, ವೈಷ್ಣವ-ಸಹಜಿಯ ಬುಕ್ಕೊ ಗೌಡೀಯ ವೈಷ್ಣವ ಸಂಪ್ರದಾಯೊದ ಪ್ರಕಾರ ರಾಧೆನ್ ಕೃಷ್ಣನೊಟ್ಟುಗ್ ಅರೆನ ಪ್ರದಾಣ ಸಂಗಾತಿಯಾದ್ ಆರಾದನೆ ಮಲ್ಪುವೆರ್. ರಾಧೆನ್ ಸ್ವತಃ ಕೃಷ್ಣನ ಸ್ತ್ರೀ ರೂಪ ಪಂದ್ಲಾ ವಿವರಣೆ ಮಲ್ದೆರ್. ಅಂಚನೆ ರಾಧಾ ದೇವಿನ ಪುಟ್ಟುದಿನೊನು ವರ್ಷಲಾ ರಾಧಾಷ್ಟಮಿ ಪಂಡ್‍ದ್ ಆಚರ್ಪುವೆರ್. ರಾಧೆ ಬುಕ್ಕೊ ಕೃಷ್ಣನ ರಾಸಲೀಲೆ ಸುಮಾರ್ ರೀತಿದ್ ಪ್ರದರ್ಶನಾ ಕಲೆಗ್ ಸಾದಿ ಆತ್ಂಡ್.

 ಪುಟ್ಟು ಬುಕ್ಕೊ ಪಿರಾಕ್‍ದ ಜೀವನೊ 
ರಾಧೆ ಬರ್ಸಾನ ಪನ್ಪಿನ ಊರುದ ಯಾದವ ರಾಜೆ ವೃಷಭಾನು ಬುಕ್ಕೊ ಕೀರ್ತಿದಾ ದಂಪತಿಗ್ ಪುಟ್ಟಿಯೆರ್. ಪುಟ್ಟಿನ ಬಾಲೆ ರಾಧೆ ಕೃಷ್ಣೆ ರಾಧೆ ನ ಇಲ್ಲಗ್ ಕಾರ್ ದೀನೆಟ್ಟ ಕಣ್ಣ್ ಬುಲಾದಿಜೆರ್ ಪನ್ಪಿನ ನಂಬುಗೆ ಉಂಡು. ಕಿನ್ಯ ಇಪ್ಪುನಗ ರಾಧೆಗ್ ಅಷ್ಟಸಖಿನಕುಲು ಇತ್ತೆರ್. ಅಷ್ಟ ಪಂಡ್ಂಡ ೮ ಸಖಿ ಪಂಡ್ಂಡ ದೋಸ್ತಿಲು. ಆ ೮ ದೋಸ್ತಿಲು ಗೋಲೋಕೊಡೇ ಕೃಷ್ಣ ಬುಕ್ಕೊ ರಾಧೆನೊಟ್ಟು ಇತ್ತೆರ್ ಪನ್ಪಿನ ನಂಬುಗೆ ಉಂಡು. ಆ ೮ ದೋಸ್ತಿಲೆಡ್ ಲಲಿತಾ ಬುಕ್ಕೊ ವಿಷಾಕ ಪ್ರಮುಕವಾಯಿನಕುಲು.ಚೈತನ್ಯ ಚರಿತಾಮೃತದ ಪ್ರಕಾರೊ ಮಲ್ತಿನ ಮಾಂತ ಅಡಿಗೆಲಾ ತಿಗತ್ನೈರ್ದ್ಲಾ ರುಚಿ ಆದುಪ್ಪೊಡು ಪನ್ಪಿನ ವರೊನ್ ದುರ್ವಾಸ ರಿಷಿ ರಾಧೆಗ್ ಕೊರ್ಪೆರ್.

 ರಾಧೆಗಿಪ್ಪುನ ಬೇತೆ ಪುದರುಲು 
 ರಾಧಾ, ರಾಧೆ, ರಾಧಿಕಾ - ಕೃಷ್ಣನ್ ಆರಾಧನೆ ಮಲ್ಪಿನಾರ್
 ಶ್ರೀ, ಶ್ರೀಜಿ, ಶ್ರೀಜಿ - ಕಾಂತಿ, ಸಂಪತ್ತ್ ಕೊರ್ಪಿನ ದೇವತೆ; ಲಕ್ಷ್ಮಿ
 ಮಾಧವಿ - ಮಾಧವನ ಸ್ತ್ರೀಲಿಂಗ ಪ್ರತಿರೂಪ
 ಕೇಶವಿ - ಕೇಶವಗ್ ಪ್ರಿಯೆ ಆಯಿನಾರ್
 ಅಪರಾಜಿತಾ - ಸೋಲುಪ್ಪಂದಿನಾಲ್
 ಕಿಶೋರಿ - ಯೌವನಸ್ತ
 ನಿತ್ಯ - ಶಾಶ್ವತ
 ನಿತ್ಯ-ಗೇಹಿನಿ - ಕೃಷ್ಣನ ಶಾಶ್ವತ ಬೊಡೆದಿ
 ಗೋಪಿ - ಪೆತ್ತ ಮೇಪಾವುನಾರ್
 ಶ್ಯಾಮ - ಶ್ಯಾಮ ಪ್ರಿಯೆ
 ಗೌರಂಗಿ - ಬಂಗಾರ್ದ್ಲಾ ಜಾಸ್ತಿ ರೈಸುನ ಮೈತ್ತ ಬಣ್ಣೊ ಇತ್ತಿನ ರಾಧೆ
 ಪ್ರಕೃತಿ - ಪ್ರಕೃತಿ ದೇವತೆ
 ರಾಸೇಶ್ವರಿ, ರಸ-ಪ್ರಿಯಾ - ರಾಸಲೀಲಾದ ರಾಣಿ
 ಕೃಷ್ಣ-ಕಾಂತ, ಕೃಷ್ಣ-ವಲ್ಲಭ ಬುಕ್ಕೊ ಕೃಷ್ಣ-ಪ್ರಿಯಾ - ಕೃಷ್ಣಗ್ ಪ್ರಿಯ ಆಯಿನಾರ್
 ಹರಿ-ಕಾಂತ ಬುಕ್ಕೊ ಹರಿ-ಪ್ರಿಯಾ - ಹರಿಗ್ ಪ್ರಿಯೆ ಆಯಿನಾರ್
 ಮನೋಹರಾ - ಪೊರ್ಲು
 ತ್ರಿಲೋಕ್ಯ ಸುಂದರಿ - ಮೂಜಿ ಲೋಕೊಡುಪ್ಪುನ ಸುಂದರಿ
 ಕೃಷ್ಣ-ಸಂಯುಕ್ತ - ಕೃಷ್ಣನ ನಿರಂತರ ಸಂಗಾತಿ
 ವೃಂದಾವನೇಶ್ವರಿ - ವೃಂದಾವನೊದ ರಾಣಿ
ರಾಧೆಗಿಪ್ಪುನ ಬೇತೆ ಪುದರುಲು - ಮದನ ಮೋಹಿನಿ, ಶ್ರೀಮತಿ, ಅಪೂರ್ವ, ಪವಿತ್ರ, ಆನಂದ, ಸುಭಾಂಗಿ, ಸುಭಾ, ವೈಷ್ಣವಿ, ರಸಿಕಾ, ಹರೇ, ರಾಧಾರಾಣಿ, ಈಶ್ವರಿ, ವೇಣು-ವಾದ್ಯ, ಮಹಾಲಕ್ಷ್ಮಿ, ವೃಂದಾ, ಕಾಳಿಂದಿ, ಹೃದಯ, ಗೋಪ-ಕನ್ಯಾ, ಗೋಪಿಕಾ, ಯಶೋದಾನಂದನ್-ವಲ್ಲಭ, ಕೃಷ್ಣಾಂಗವಾಸಿನಿ, ಅಭಿಸ್ತದಾ, ದೇವಿ, ವಿಷ್ಣು-ಪ್ರಿಯಾ, ವಿಷ್ಣು-ಕಾಂತ, ಜಯ, ಜೀವ, ವೇದ-ಪ್ರಿಯಾ, ವೇದ-ಗರ್ಭ, ಶುಭಂಕರಿ, ದೇವ-ಮಾತಾ, ಭಾರತಿ, ಕಮಲಾ, ಅನ್ನುತ್ತಾರ, ಧೃತಿ, ಜಗನ್ನಾಥ-ಪ್ರಿಯಾ, ಲಾಡ್ಲಿ, ಅಮೋಹ, ಶ್ರೀದಾ, ಶ್ರೀ-ಹರ, ಶ್ರೀ-ಗರ್ಭ, ವಿಲಾಸಿನಿ, ಜನನಿ, ಕಮಲ-ಪದ್ಮ, ಗತಿ-ಪ್ರದ, ಮತಿ, ವೃಂದಾವನ-ವಿಹಾರಿಣಿ, ಬ್ರಜೇಶ್ವರಿ, ನಿಕುಂಜೇಶ್ವರಿ, ನಿರಲೋಕ, ಯೋಗೇಶಿ, ಗೋವಿಂದ-ರಾಜ-ಗೃಹಿಣಿ, ವಿಮಲ, ಏಕಾಂಗ, ಅಚ್ಯುತ -ಪ್ರಿಯಾ, ವೃಷಭಾನು-ಸುತ, ನಂದ್ ನಂದನ್-ಪತ್ನಿ, ಗೋಪಿನಾಥೇಶ್ವರಿ ಬುಕ್ಕೊ ಸರ್ವಾಂಗ.

 ರಾಧಾಸ್ಟಮಿ 
ರಾಧಾಷ್ಟಮಿನ್ ರಾಧಾ ಜಯಂತಿ ಪಂದ್ಲಾ ಪನ್ಪೆರ್. ಹಿಂದೂ ಕ್ಯಾಲೆಂಡರ್‌‌ದ ಪ್ರಕಾರೊ, ರಾಧಾಷ್ಟಮಿನ್ ಕೃಷ್ಣ ಜನ್ಮಾಷ್ಟಮಿರ್ದ್ 15 ದಿನೊರ್ದ್ ಬುಕ್ಕೊ, ವರ್ಸೊಲಾ ಭಾದ್ರ ಮಾಸೊಡ್ ಆಚರ್ಪುವೆರ್. ವಿಶೇಷವಾದ್ ಬ್ರಜ ಪ್ರದೇಸೊಡ್ ಈ ಪರ್ಬೊನ್ ಆಚರ್ಪುವೆರ್. ರಾದಾಷ್ಟಮಿ ದಾನಿ ಮದ್ಯಾಹ್ನ ಮುಟ್ಟ ಉಪವಾಸ ಕುಲ್ಲುದು ರಾಧೆಗ್ ಅಬಿಚೇಕ, ಆರತಿ, ಪುರ್ಪ, ಚೀಪೆದ ತೆನಸ್ಲೆನ್ ಮಲ್ತ್‍ದ್ ಆನಂದೊಡ್ ಆ ದಿನೊನ್ ಕಲೆಪೆರ್. ಬರ್ಸಾನೊಡ್ ರಾಧೆನ ಪುಟ್ಟು ದಿನೊನ್ ಬಾರೀ ಜೋರುಡೆ ಆಚರ್ಪುವೆರ್ ದಾಯೆ ಪಂಡ್ಂಡ ಬರ್ಸಾನ ರಾಧೆ ಪುಟ್ಟುದಿನ ಜಾಗೆ ಪನ್ಪಿನ ನಂಬುಗೆ ಉಂಡು. ಬರ್ಸಾನ ಅತ್ತಂದೆ ಇಡೀ ವಿಶ್ವೊಡ್ ವೃಂದಾವನ ಬುಕ್ಕೊ ಇಸ್ಕಾನ್ ದೇವಸ್ತಾನೊಲೆಡ್ ಈ ಪರ್ಬೊನ್ ಆಚರ್ಪುವೆರ್.

 ಚಿತ್ರೊಲು 

 ಉಲ್ಲೇಕೊಲು 

ವರ್ಗೊ:ದೇವೆರ್
ವರ್ಗೊ:ಮಹಾಲಕ್ಷ್ಮಿ ದೇವೆರೆನ ಅವತಾರೊಲು